Kamos žemupio tvenkinys
Kamos žemupio tvenkinys (rus. Нижнекамское водохранилище, tot. Түбән Кама сусаклагычы) – tvenkinys Rusijoje, Tatarstano ir Udmurtijos respublikos, Kamos upės slėnyje. Susidarė 1978–1979 m. hidroelektrinės užtvanka (ilgis 2,97 km, aukštis 30 m, galia 1246 MW) patvenkus Kamos upę ties Naberežnyje Čelnais. Tvenkinio ilgis 185 km, plotis iki 15 km. Metinė vandens lygio amplitudė – 3 m. Vanduo naudojamas drėkinimui. Laivyba. Prie tvenkinio esantys miestai: Kambarka, Menzelinskas, Mendelejevskas, Naberežnyje Čelnai.